Tervetuloa kuuntelemaan puhetta sateenkaari-ihmisyydestä sekä siitä, minkälaiset asiat yhä seisovat yhdenvertaisemman yhteiskunnan tientukkeena.
Tamperelainen taiteilija ja ihmisoikeuspuurtaja Piki Rantanen saapuu Lippulaivan kirjastoon puhumaan sateenkaari-ihmisyydestä sekä siitä, minkälaiset asiat yhä seisovat yhdenvertaisemman yhteiskunnan tientukkeena. Kesäkuussa vietetään maailmanlaajuisesti Pride-kuukautta, jonka ytimeen Rantanen tahtoo nostaa toivon. Piki Rantasen tapaa kääntää isot ja kipeätkin asiat helposti lähestyttäviksi on kiitelty, ja puheenvuoronsa päätteeksi Rantanen lausuu niin ikään kiitettyä runouttaan. Rantasen runoissa kaikuvat riemu ja rakkaus - itsen etsiminen ja löytäminen. Rantasen esiintymisen jälkeen Lippulaivan kirjaston työntekijä Katja antaa sateenkaarevia kirjavinkkejä. Espoon kaupunki on virallinen Working with Pride -kumppani, joka edistää yhdenvertaisuutta ja tasa-arvoa Helsinki Priden kanssa. Kuva: Sonja Siikanen (instagramissa @sonjasphoto)